Aenictosoma

Aenictosoma er en utdødd slekt av små biller som nå blir regnet til familien kortvinger (Staphylinidae).

Utseende 
Arten er nokså stor til perlebille å være, typeeksemplaret er 7,3 millimeter langt.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse i tid og rom 
Arten er beskrevet fra baltisk rav, som stammer fra eocen-tiden (ca. 34-45 millioner år før nåtid)

Systematisk inndeling 
Arten ble opprinnelig plassert som et avvikende medlem i familien trebukker (Cerambycidae), men har blitt omplassert basert på originalbeskrivelsen . Typeeksemplaret ser imidliertid ut til å være forsvunnet, så dette kan være noe usikkert.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Mastigitae Fleming, 1821
 Stammen Clidicini Casey, 1897
 Slekten †Aenictosoma Schaufuss, 1891 (fossil) - én art fra baltisk rav
 †Aenictosoma doenitzi Schaufuss, 1891

Referanser

Eksterne lenker 
 

Perlebiller
Fossile insekter
Biller formelt beskrevet i 1891
Dyr formelt beskrevet av Camillo Schaufuss